**Κριτήρια Επιλογής Σπουδαστών για επιδότηση Πρακτικής ΔΑΣΤΑ**

Σε περίπτωση που οι Αιτήσεις των σπουδαστών για Πρακτική Άσκηση μέσω του ΔΑΣΤΑ υπερβαίνουν τις προσφερόμενες θέσεις ΕΣΠΑ, τότε η Επιτροπή Πρακτικής Άσκησης επιλέγει τους τελικούς δικαιούχους με βάση τα παρακάτω κριτήρια:

1. Αριθμός Πιστωτικών Μονάδων. Μεταξύ 2 υπεράριθμων σπουδαστών, εκείνος που έχει συγκεντρώσει τις περισσότερες Πιστωτικές Μονάδες, θεωρείται πως «βρίσκεται πιο κοντά στην λήψη πτυχίου» και προηγείται.
2. Μεταξύ 2 σπουδαστών που ισοβαθμούν όσο αφορά το κριτήριο 1, προηγείται εκείνος που έχει τον υψηλότερο Μέσο όρο Βαθμολογίας.
3. Απαραίτητη και αυτονόητη προϋπόθεση για την διεξαγωγή της Πρακτικής Άσκησης είναι η αποδοχή του σπουδαστή από εταιρεία που είναι κατάλληλη για την πραγματοποίηση Πρακτικής Άσκησης στο αντικείμενο της Πληροφορικής. Η καταλληλόλητα της εταιρείας κρίνεται από την Επιτροπή Πρακτικής Άσκησης.